La noapte vine Moş Nicolae. Tradiția își are originea într-un personaj real.
Moş Nicolae vine la cei mici în noaptea asta. Povestea lui Moş Nicolae se trage dintr-o persoană reală. În perioada comunistă, aceştia l-au numit Moş Gerilă.
La noapte vine Moş Nicolae, aşadar copiii trebuie să îşi cureţe ghetuţele şi să şi le lase la uşă diseară. Tradiţia îşi are originea într-un personaj care a trăit în secolul al patrulea în zona Turciei de azi.Sfântul Ierarh Nicolae se trăgea dintr-o familie înstărită şi s-a remarcat prin faptul că a ajutat persoanele sărace de-a lungul vieţii. O legendă despre el spune că obiceiul ca Moş Nicolae să lase cadourile în ghetuţe se trage din povestea a trei fete sărace care, pentru că nu aveau zestre, nu se puteau căsători. Aşa că Sfântul Nicolae le-a aruncat pe geam, fiecăreia, câte un săculeţ de bani, care a căzut în şosetele puse la uscat.Pe timpul comuniştilor, aceştia au încercat să îl înlocuiască pe Moş Nicolae cu Moş Gerilă, asta ca să scoată cu totul rolul religiei din tradiţii.